Hans-Dieter Flick

Hans-Dieter Flick (tuntud ka kui Hansi Flick; sündinud 24. veebruaril 1965 Heidelbergis) on Saksamaa jalgpallitreener ja endine mängija (poolkaitsja).

Mängijakarjääri jooksul mängis ta SV Sandhausenis (1983–1985), Müncheni Bayernis (1985–1990) ja 1. FC Kölnis (1990–1993). Hooaegadel 1985–86, 1986–87, 1988–89 ja 1989–90 tuli ta Müncheni Bayerniga Saksamaa meistriks. Hiljem mängis ta Saksamaa madalama liiga klubis Victoria Bammental, kus oli 1996–2000 mängija-peatreener.

2000. aastal sai Flick toona veel Saksamaa tugevuselt neljandas liigas mänginud TSG 1899 Hoffenheimi peatreeneriks. Hooajal 2000–01 kindlustati pääs Saksamaa tugevuselt kolmandasse liigasse. Aastatel 2006–2014 oli ta Flick Saksamaa jalgpallikoondise abitreener.

2019. aasta juulis sai ta Müncheni Bayerni abitreeneriks. Pärast Niko Kovači lahkumist peatreeneri kohalt sai Flick 2019. aasta novembris Müncheni Bayern ajutiseks peatreeneriks. 2019. aasta detsembris määrati Flick Bayerni peatreeneriks kuni hooaja lõpuni. 2020. aasta aprillis sõlmis ta Bayerniga kolmeaastase lepingu. Hooajal 2019–20 võitis ta Bayerniga Bundesliga, Saksamaa karika, Saksamaa superkarika, UEFA Meistrite Liiga ja UEFA Superkarika, hiljem veel ka klubide maailmameistrivõistlused. 2020. aastal valiti Flick Saksamaa aasta jalgpallitreeneriks, lisaks valisid ka UEFA ja IFFHS ta hooaja parimaks peatreeneriks.

2021. aasta augustis sai Flick Saksamaa jalgpallikoondise peatreeneriks. 2024. aasta juunis sai ta aga suurklubi FC Barcelona peatreeneriks.

 Saavutused 
 Mängijana 
Müncheni Bayern
Bundesliga: 1985–86, 1986–87, 1988–89, 1989–90
DFB-Pokal: 1985–86
DFB-Supercup: 1987
Euroopa karikas: Teine koht 1986–87
1. FC Köln
DFB-Pokal: Teine koht 1990–91

 Peatreenerina 
TSG 1899 Hoffenheim
Oberliga Baden-Württemberg: 2000-01
Müncheni Bayern
Bundesliga: 2019–20, 2020–21
DFB-Pokal: 2019–20
DFL-Supercup: 2020
UEFA Meistrite Liiga: 2019–20
UEFA Superkarikas: 2020
Klubide meistrivõistlused: 2020

Kategooria:Saksamaa jalgpallurid
Kategooria:Saksamaa jalgpallitreenerid
Kategooria:Müncheni Bayerni mängijad
Kategooria:1. FC Kölni jalgpallurid
Kategooria:Müncheni Bayerni peatreenerid
Kategooria:Bundesliga mängijad
Kategooria:Sündinud 1965